stanford-oval/wikipedia huggingface dataset:
วัดหน้าไม้

| วัดหน้าไม้ |
| --- | --- |

ที่ตั้ง: ตำบลหน้าไม้ อำเภอลาดหลุมแก้ว จังหวัดปทุมธานี
ประเภท: วัดราษฎร์
นิกาย: มหานิกาย
เจ้าอาวาส: พระสังวาลยี่สมบุญ
 สถานีย่อยพระพุทธศาสนา
วัดหน้าไม้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหน้าไม้ อำเภอลาดหลุมแก้ว จังหวัดปทุมธานี
วัดหน้าไม้ตั้งขึ้นเมื่อ พ.ศ. 2466 และได้รับพระราชทานวิสุงคามสีมาเมื่อ พ.ศ. 2467 ผู้ริเริ่มสร้างวัดมี นายทรัพย์ แผ่พร กำนันตำบลหน้าไม้ในขณะนั้นเป็นหัวหน้ากับ นายอ่อน แจ่มจันทร์ เป็นผู้ให้ที่ดินสร้างคนละ 8 ไร่ ต่อมานายแหยม มีขันทอง ให้อีก 10 ไร่ รวมเป็นที่ดินทั้งหมด 28 ไร่ นายเล็ก กลมเกลา นายอยู่ โรจนาวี นายเปลี่ยน เลิศแล้ว ให้เรือนคนละ 1 หลังใช้เป็นกุฏิสงฆ์ แล้วได้ปลูกเป็นศาลาดินขึ้น ต่อมาใน พ.ศ. 2468 ได้สร้างโบสถ์ชั่วคราวขึ้นเป็นเรือนไม้ โดยมีพระหนู นาคเสนเป็นเจ้าอาวาสรูปแรก ต่อมาสมัยพระอุทัยกลมเกลาเป็นเจ้าอาวาส ได้ปลูกสร้างศาลาการเปรียญถาวรขึ้นเมื่อ พ.ศ. 2474 มีการตั้งโรงเรียนสอนพระธรรมวินัยแก่ภิกษุสามเณรและธรรมศึกษาแก่ฆราวาส ส่วนอุโบสถนั้นมาเริ่มก่อสร้างเมื่อสมัยพระอธิการทองคำจนฺทรํสี พ.ศ. 2508
นอกเหนือไปจากการทำบุญเป็นประจำทางศาสนาแล้ว ทางวัดยังได้จัดทำบุญเป็นพิเศษประจำปีอีกเช่นการตักบาตรเทโวในวันแรม 1 ค่ำ เดือน 11 คือการใส่บาตรรอบอุโบสถ มีการแสดงพระธรรมเทศนาเรื่องโปรดพุทธมารดาของพุทธองค์งานไหว้พระปิดทอง และแสดงพระธรรมเทศนาเพื่อหาเงินบูรณะะวัดการหล่อเทียนเข้าพรรษาจัดให้มีในวันขึ้น 14 ค่ำ เดือน 8 แล้วจะหล่อในวันรุ่งขึ้น
รายนามเจ้าอาวาส

พระหนูนาคเสน พ.ศ. 2466–2473
พระตุ๊(ไม่ทราบฉายา) พ.ศ. 2474–2475
พระอุทัยกลมเกลา พ.ศ. 2475–2480
พระสง่าพึ่งพักตร์ พ.ศ. 2480–2484
พระปุ่ม (ไม่ทราบฉายา) พ.ศ. 2484–2487
พระวน (ไม่ทราบฉายา) พ.ศ. 2487–2489
พระลบจันทร์ พ.ศ. 2489–2493
พระเลิศเนตรน้อย พ.ศ. 2493–2497
พระทองวงศ์สมิง พ.ศ. 2497–2503
พระทองคำจนฺทรํสี พ.ศ. 2503–2512
พระสังวาลยี่สมบุญ รักษาการแทนเจ้าอาวาส
สีฟ้า

สำหรับความหมายอื่น ดูที่ ฟ้า (แก้ความกำกวม)
| สีฟ้า |
| --- | --- |
 

Common connotations
boys, daylight, water, air, paleness
     Colour coordinates
Hex triplet: #87CEEB
ระบบสี RGBB (r, g, b): (135, 206, 235)
HSV (h, s, v): (197°, 43%, 92%)
CIELChuv (h, s, v): (79, 46, 223°)
Source: X11 color names
B: อยู่ในช่วง [0–255] (ไบต์) 
สีฟ้า (sky blue) คือสีที่คล้ายสีของท้องฟ้าไร้เมฆตอนเที่ยงที่ไม่สะท้อนโลหะ ในภาษาอังกฤษ คำว่า "sky-blue" บรรจุอยู่ใน พจนานุกรมภาษาอังกฤษ ฉบับออกซฟอร์ด (1919) โดยเขียนว่ามีใช้ครั้งแรกในบทความ "silver"  ใน Cyclopaedia แต่งโดย Ephraim Chambers ปี 1728 อย่างไรก็ดีมีการใช้คำว่า "sky blue" เป็นชื่อสีก่อน Chambers เช่น มีคำว่า "sky blue" ใน A Collection of Voyages and Travels (London: Awnsham and John Churchill, 1704), vol. 2, p. 322 โดยอธิบายสีนี้กับดอกไม้ ชื่อของสีนี้น่าจะมีการใช้ครั้งแรกเมื่อปี 1585 ในหนังสือของ Nicolas de Nicolay ที่เขียนว่า "the tulbant of the merchant must be skie coloured"
สมาชิก (คณิตศาสตร์)

ในทางคณิตศาสตร์ สมาชิก ของเซต หมายถึงวัตถุแต่ละสิ่งที่ประกอบเข้าด้วยกันเป็นเซต
เซต

เมื่อเราเขียนว่า A = {1, 2, 3, 4} หมายความว่าสมาชิกต่าง ๆ ของเซต A ได้แก่ จำนวน 1, 2, 3 และ 4 กลุ่มย่อยของสมาชิกของ A เช่น {1, 2} เรียกว่าเป็นเซตย่อยของ A
เซตสามารถเป็นสมาชิกของเซตอื่นได้เช่นกัน ลองพิจารณาจาก B = {1, 2, {3, 4}} สมาชิกของ B ไม่ใช่จำนวน 1, 2, 3 และ 4 แต่มีสมาชิกเพียงสามตัวใน B ได้แก่ จำนวน 1, จำนวน 2 และเซต {3, 4}
สมาชิกในเซตสามารถเป็นอะไรก็ได้ ตัวอย่างเช่น C = {สีแดง, สีเขียว, สีน้ำเงิน} ซึ่งเป็นเซตที่ประกอบด้วยสมาชิก สีแดง สีเขียว และ สีน้ำเงิน
สัญกรณ์

ความสัมพันธ์ "เป็นสมาชิกของ" ซึ่งเรียกว่า ความเป็นสมาชิกของเซต เขียนแทนด้วยสัญลักษณ์ ∈ (มาจาก element) และเขียนดังนี้
มีความหมายว่า x เป็นสมาชิกของ A ซึ่งอาจกล่าวได้หลายแบบอาทิ x เป็นของ A, x อยู่ใน A, A ประกอบด้วย x, A มี x รวมอยู่ ฯลฯ อย่างไรก็ตามการอธิบายว่า A ประกอบด้วย x และ A มี x รวมอยู่ ผู้แต่งตำราบางท่านอาจหมายถึง x เป็นเซตย่อยของ A ก็ได้
นิเสธของความเป็นสมาชิกของเซตเขียนแทนด้วยสัญลักษณ์ ∉ ในลักษณะเดียวกัน
จากตัวอย่างข้างต้น เราสามารถสรุปได้ว่า
2 ∈ A —— 2 เป็นสมาชิกของ A
{3, 4} ∈ B —— {3, 4} เป็นสมาชิกของ B
สีเหลือง ∉ C —— สีเหลือง ไม่เป็นสมาชิกของ C
ภาวะเชิงการนับของเซต

บทความหลัก: ภาวะเชิงการนับ
จำนวนของสมาชิกในเซตแต่ละเซต เป็นสมบัติหนึ่งที่เรียกว่าภาวะเชิงการนับ (cardinality) หรือเรียกอย่างไม่เป็นทางการคือขนาดของเซต จากตัวอย่างด้านบน ภาวะเชิงการนับของเซต A คือ 4 และสำหรับ B กับ C ก็คือ 3 เซตอนันต์คือเซตที่มีสมาชิกเป็นจำนวนอนันต์ ในขณะที่เซตจำกัดคือเซตที่มีจำนวนสมาชิกจำกัด ทั้ง A, B และ C ต่างก็เป็นเซตจำกัด ตัวอย่างเซตอนันต์เช่นเซตของจำนวนธรรมชาติ N = {1, 2, 3, 4, …}
ดูเพิ่ม

สมาชิกเอกลักษณ์
หมู่เกาะแสมสาร

| --- | --- |
นอกชายฝั่งเกาะแสมสาร
การปกครอง
 ไทย
จังหวัด: จังหวัดชลบุรี
อำเภอ: อำเภอสัตหีบ
ตำบล: ตำบลแสมสาร
ข้อมูลอื่น ๆ
เขตเวลา: UTC+07:00
รหัสไปรษณีย์: 15250
หมู่เกาะแสมสาร เป็นหมู่เกาะที่อยู่นอกสุดของอ่าวไทยตอนบน ตั้งอยู่ทางด้านทิศใต้ของอำเภอสัตหีบ จังหวัดชลบุรี ประกอบด้วยเกาะต่าง ๆ รวม 9 เกาะ คือ เกาะแสมสาร เกาะแรด เกาะฉางเกลือ เกาะโรงโขน เกาะโรงหนัง เกาะจวง เกาะจาน เกาะขาม และเกาะปลาหมึก
ในอดีตเกาะแสมสารเป็นที่พักและท่าขนส่งสัตว์ทะเลของเรือประมงและเรือทะเล รวมถึงมีชาวประมงอยู่อาศัยตามเกาะต่าง ๆ ในหมู่เกาะ แต่ปัจจุบันเกาะทุกเกาะอยู่ภายใต้การดูแลของกองทัพเรือ โดยเมื่อ พ.ศ. 2541 หมู่เกาะแสมสารเป็นพื้นที่ปกปักพันธุกรรมพืชทางทะเลของโครงการอนุรักษ์พันธุกรรมพืชฯ
หมู่เกาะแสมสารประกอบด้วยเกาะขนาดเล็กที่เป็นภูเขาสูงจากระดับน้ำทะเลปานกลางไม่เกิน 180 เมตร มีภูมิอากาศสม่ำเสมอทั้งหมู่เกาะ เกาะต่าง ๆ ของหมู่เกาะแสมสาร มักปรากฎผาหินที่เกิดจากการกัดชะของคลื่นและลม โดยเฉพาะทางด้านทะเลนอก ผาบางแห่งเป็นก้อนหินขนาดใหญ่ บางแห่งมีซอกหินเป็นที่สะสมของดินหรืออินทรีย์วัตถุเพียงเล็กน้อย
สายโทงาเนะ

สายโทงาเนะ (ญี่ปุ่น: 東金線; โรมาจิ: Tōgane-sen) เป็นเส้นทางรถไฟในจังหวัดชิบะ ประเทศญี่ปุ่น ดำเนินงานโดยบริษัทรถไฟญี่ปุ่นตะวันออก ระหว่างสถานีโออามิ นครโออามิชิราซาโตะ กับสถานีนารูโต นครซัมมุ
รายชื่อสถานี

ทุกสถานีตั้งอยู่ในจังหวัดชิบะ.
| สถานี | ชื่อญี่ปุ่น | ระยะทาง (กม> ).ระหว่าง สถานี | ระยะทาง (กม> ).รวม | เชื่อมต่อ |  | ที่ตั้ง |
| --- | --- | --- | --- | --- | --- | --- |
| โออามิ | 大網 | - | 0.0 | สายโซโตโบะ (บางขบวนวิ่งผ่านถึงสถานีโซงะ) | v | โออามิชิราซาโตะ |
| ฟูกูดาวาระ | 福俵 | 3.8 | 3.8 |   | ｜ | โทงาเนะ |
| โทงาเนะ | 東金 | 2.0 | 5.8 |   | ◇ | โทงาเนะ |
| กูเมียว | 求名 | 3.8 | 9.6 |   | ◇ | โทงาเนะ |
| นารูโต | 成東 | 4.2 | 13.8 | สายหลักโซบุ | ^ | ซัมมุ |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Tōgane Line
สถานีรถไฟในสายเรียวโม (JR ตะวันออก) (ในภาษาญี่ปุ่น)
สุรชาติ พิสิฐวุฒินันท์

สุรชาติ พิสิฐวุฒินันท์ (ชื่อเดิม สุชาติ พิสิฐวุฒินันท์ โดยเปลี่ยนเมื่อต้นปี พ.ศ. 2554) โปรโมเตอร์และเจ้าของค่ายมวย "นครหลวงโปรโมชั่น" (Nakornluang Promotion) เกิดในครอบครัวคนไทยเชื้อสายจีนที่จังหวัดนนทบุรี มีชื่อเล่นว่า "ฮุย" มีชื่อที่บุคคลในวงการมวยและสื่อมวลชนเรียกว่า "เสี่ยฮุย"
ด้วยความที่ชื่นชอบมวยเป็นพิเศษ ในวัยเรียนเคยหนีเรียนไปซ้อมมวย และขึ้นชกมวยสากลสมัครเล่นรวมถึงมวยสากลอาชีพ ทำสถิติชนะรวด 5 ครั้ง รวมถึงเคยเป็นคู่ซ้อมของ เวนิส บ.ข.ส. แชมป์โลกชาวไทยคนที่ 4 มาแล้ว
นอกจากธุรกิจมวยแล้ว นายสุรชาติยังร่วมเป็นเจ้าของ บริษัท นนทนันท์ เอ็นเตอร์เทนเม้นท์ จำกัด  ซึ่งดำเนินธุรกิจภาพยนตร์และโรงภาพยนตร์หลายแห่งร่วมกับพี่น้อง เช่น นายสุพจน์ พิสิฐวุฒินันท์ อดีตนายกสมาพันธ์ภาพยนตร์แห่งชาติ  มีโรงภาพยนตร์ในเครือมากมายกว่า 30 โรง เช่น นครหลวงราม่า ที่ศูนย์การค้านครหลวง เขตบางกอกน้อย, ผึ้งหลวงราม่า, NK THX เป็นต้น (ปัจจุบันได้เลิกกิจการไปหมดแล้ว)
ในทางด้านวงการมวยไทย มีค่ายมวยของตนเอง คือ "ค่ายเฉลิมศรี" ที่ตั้งในเขตจังหวัดนนทบุรี ซึ่งนักมวยหลายคนต่อมาได้กลายเป็นแชมป์โลกมวยสากลในสถาบันเล็กหลายคน เช่น จ้าวสิงห์ทอง เฉลิมศรี, สุวัจชัย นครหลวงโปรโมชั่น และมวยสากลนักมวยที่ประสบความสำเร็จที่สุด คือ วีระพล นครหลวงโปรโมชั่น อดีตแชมป์โลกรุ่นแบนตั้มเวทของสภามวยโลก (WBC) และนักมวยในปัจจุบันในสังกัด ได้แก่ สุริยัน ศ.รุ่งวิสัย และศรีสะเกษ ศ.รุ่งวิสัย เป็นต้น
นายสุรชาติเป็นผู้จัดการที่ได้ชื่อว่าลงทุนลงแรงมากสำหรับนักมวย บางครั้งจะสวมนวมและเฮดการ์ดลงนวมซ้อมกับนักมวยด้วยตัวเอง ปัจจุบัน มี นายโชคชัย พิสิฐวุฒินันท์ บุตรชายคนโต และนายเธียรชัย พิสิฐวุฒินันท์ บุตรชายคนรอง เข้ามาช่วยดูแลกิจการด้วย
สถาปัตยกรรมภายใน

สถาปัตยกรรมภายในเป็นงานสถาปัตยกรรมสาขาหนึ่งที่แยกออกมาจาก  สถาปัตยกรรมหลัก (อาคาร) ความหมายของคำว่า  สถาปัตยกรรมภายใน จะมีความหมายใกล้เคียงกับคำว่า  "ออกแบบตกแต่งภายในและมัณฑนศิลป์"  ซึ่งมีความหมายค่อนข้างตรงตัวอยู่แล้ว สถาปัตยกรรมภายใน น่าจะหมายรวมถึง  "การก่อเกิดความงามที่ยังประโยชน์  แฝงความหมายแห่งศิลปกรรม จิตรกรรม ประติมากรรม เพื่อตอบสนองการใช้งานของมนุษย์  ที่เป็นผู้ใช้สอยพื้นที่ว่างภายในอาคาร (space) มนุษย์กับสิ่งแวดล้อม (human and environment) โดยเกี่ยวโยงถึงการพิจารณาถึงระยะและขนาดเนื้อที่ต่างๆ  อันเกี่ยวข้องกับ สัดส่วนของมนุษย์ (human scale in architecture)   ความต้องการระยะและเนื้อที่ใช้สอยภายในอาคาร ( human scale) อันจะเกี่ยวพันกับการ  ยืน  เดิน นั่ง  นอน   และการที่มนุษย์จะทำกิจกรรมต่างๆในพื้นที่ว่างของอาคาร   การที่จะออกแบบให้อาคารมีรูปแบบและพื้นที่เพื่อตอบสองการใช้งานของมนุษย์ โดยการเลือกใช้วัสดุต่างๆ  ตามคุณสมบัติมาใช้งานให้ก่อเกิดเป็นรูปร่าง  ทั้ง  พื้น  ผนัง  เพดาน  ทั้งสามมิติ และห่อหุ้มพื้นที่ว่างเอาไว้ให้มนุษย์ได้ใช้งาน  ทั้งจากร่างกาย  และสายตา  รวมถึงอารมณ์ ความรู้สึก  ผ่านรูปแบบ  สีสัน  ผิวสัมผัส (Texture)ของวัสดุต่างๆ  อาจหมายรวมให้กว้างไปถึงงานระบบต่างๆที่เข้ามามีส่วนร่วมกับการใช้อาคาร เช่น แสง สี เสียง และระบบวิศวกรรมที่เกี่ยวข้อง  ทั้งหลายที่กล่าวมาพอจะประกอบรวมกัน  เป็นคำว่า สถาปัตยกรรมภายใน ในยุคสมัยปัจจุบันได้ หรืออาจกล่าวสั้นๆได้คือ "การออกแบบพื้นที่ว่างภายในอาคาร (space) และการเลือกใช้วัสดุมาก่อสร้างเพื่อห่อหุ้มพื้นที่ว่างภายในอาคารเพื่อตอบสนองการใช้งานของมนุษย์(human scale) รวมถึงการประดับตกแต่ง ศิลปะแขนงต่างๆ (arts)"
"ถ้ากล่าวถึงการประกอบวิชาชีพสถาปัตยกรรมภายใน" ในประเทศไทยก็ให้ยึดถือเอาตามสภาสถาปนิก ถ้ากล่าวถึงความหมายแต่อย่างเดียวมิใช้การประกอบวิชาชีพควบคุม "ให้ยึดถือข้างต้นเป็นหลัก"
ในประเทศไทยสถาปัตยกรรมภายใน เป็นสาขาวิชาชีพควบคุม อยู่ภายใต้ สภาสถาปนิก คำจำกัดความของสถาปัตยกรรมภายในและมัณฑนศิลป์ ถูกระบุใน พรบ.สถาปนิก 2543 และ กฎกระทรวงว่าด้วยการกำหนดวิชาชีพสถาปัตยกรรมควบคุม พ.ศ. 2549  ว่าหมายถึง "วิชาชีพสถาปัตยกรรมที่ใช้ศาสตร์และศิลป์ในการออกแบบเพื่อสร้างสรรค์องค์ประกอบทางกายภาพและสภาพแวดล้อมภายในอาคาร" สถาปนิกที่ออกแบบสถาปัตยกรรมภายใน สำหรับพื้นที่ภายในอาคารสาธารณะที่มีพื้นที่ตั้งแต่ 500 ตารางเมตรขึ้นไป ต้องมีใบอนุญาตประกอบวิชาชีพ มีสมาคมวิชาชีพของสถาปนิกภายใน ชื่อ สมาคมมัณฑนากรแห่งประเทศไทย หรือ TIDA (Thailand Interior Designers' Association)
ว่ายน้ำในเอเชียนเกมส์ 2014

กีฬาว่ายน้ำในเอเชียนเกมส์ 2014 จัดขึ้นที่มุนฮักพาร์กแท-ฮวันอะแควติกส์เซ็นเตอร์ ในอินช็อน ประเทศเกาหลีใต้ ตั้งแต่วันที่ 21 ถึง 26 กันยายน ค.ศ. 2014 ระเบียบวินัยกีฬาทางน้ำมี 38 รายการแบ่งออกเป็น : ชาย 19 ประเภท และ หญิง 19 ประเภท
ผู้ได้รับเหรียญรางวัล > ชาย

| รายการ | เหรียญทอง | เหรียญทอง | เหรียญเงิน | เหรียญเงิน | เหรียญทองแดง | เหรียญทองแดง |
| --- | --- | --- | --- | --- | --- | --- |
| ว่ายน้ำท่าฟรีสไตล์ 50 ม. รายละเอียด |  จีน หนิง เจ๋อเทา | 21.95 |  ญี่ปุ่น ชินริ ชิโอะอุระ | 22.11 |  ญี่ปุ่น เคนตะ อิโตะ | 22.16 |
| ว่ายน้ำท่าฟรีสไตล์ 100 ม. รายละเอียด |  จีน หนิง เจ๋อเทา | 47.70 AS |  เกาหลีใต้ พัก แท-ฮวาน | 48.75 |  ญี่ปุ่น ชินริ ชิโอะอุระ | 48.85 |
| ว่ายน้ำท่าฟรีสไตล์ 200 ม. รายละเอียด |  ญี่ปุ่น โคซุเกะ ฮะกิโนะ | 1:45.23 |  จีนซุน หยาง | 1:45.28 |  เกาหลีใต้ พัก แท-ฮวาน | 1:45.85 |
| ว่ายน้ำท่าฟรีสไตล์ 400 ม. รายละเอียด |  จีน ซุน หยาง | 3:43.23 |  ญี่ปุ่น โคซุเกะ ฮะกิโนะ | 3:44.48 |  เกาหลีใต้ พัก แท-ฮวาน | 3:48.33 |
| ว่ายน้ำท่าฟรีสไตล์ 1500 ม. รายละเอียด |  จีน ซุน หยาง | 14:49.75 |  ญี่ปุ่น Kohei Yamamoto | 14:54.86 |  จีน Wang Kecheng | 15:06.73 |
| ว่ายน้ำท่ากรรเชียง 50 ม. รายละเอียด |  ญี่ปุ่น จุนยะ โกะงะ | 24:28 GR |  ญี่ปุ่น Ryosuke Irie | 24:98 |  จีน ซี เจียหยี | 25:24 |
| ว่ายน้ำท่ากรรเชียง 100 ม. รายละเอียด |  ญี่ปุ่น Ryosuke Irie | 52.34 GR |  จีน ซี เจียหยี | 52.81 |  ญี่ปุ่น Kosuke Hagino | 53.71 |
| ว่ายน้ำท่ากรรเชียง 200 ม. รายละเอียด |  ญี่ปุ่น Ryosuke Irie | 1:53.26 GR |  จีน ซี เจียหยี | 1:55.05 |  ญี่ปุ่น Kosuke Hagino | 1:56.36 |
| ว่ายน้ำท่าผีเสื้อ 50 ม. รายละเอียด |  คาซัคสถาน Dmitriy Balandin | 27.78 GR |  ญี่ปุ่น Yasuhiro Koseki | 27.89 |  อินเดีย Sandeep Sejwal | 28.26 |
| ว่ายน้ำท่าผีเสื้อ 100 ม. รายละเอียด |  คาซัคสถาน Dmitriy Balandin | 59.92 GR |  ญี่ปุ่น Yasuhiro Koseki | 1:00.23 |  จีน Li Xiang | 1:00.91 |
| ว่ายน้ำท่าผีเสื้อ 200 ม. รายละเอียด |  คาซัคสถาน Dmitriy Balandin | 2:07.67 GR |  ญี่ปุ่น Kazuki Kohinata | 2:09.45 |  ญี่ปุ่น Yasuhiro Koseki | 2:09.48 |
| ผีเสื้อ 50 ม. รายละเอียด |  จีน ชี หยาง | 23.46 GR |  สิงคโปร์ Joseph Schooling | 23.70 |  เกาหลีใต้ Yang Jung-doo | 23.79 |
| ผีเสื้อ 100 ม. รายละเอียด |  สิงคโปร์ Joseph Schooling | 51.76 GR |  จีน Li Zhuhao | 51.91 |  ญี่ปุ่น Hirofumi Ikebata | 52.08 |
| ผีเสื้อ 200 ม. รายละเอียด |  ญี่ปุ่น Daiya Seto | 1:54.08 |  ญี่ปุ่น Kenta Hirai | 1:55.47 |  สิงคโปร์ Joseph Schooling | 1:57.54 |
| เดี่ยวผสม 200 ม. รายละเอียด |  ญี่ปุ่น Kosuke Hagino | 1:55.34  |  ญี่ปุ่น Hirosama Fujimori | 1:58.56 |  จีน Wang Shun | 1:59.10 |
| เดี่ยวผสม 400 ม. รายละเอียด |  ญี่ปุ่น Kosuke Hagino | 4:07.75 |  จีน Yang Zhixian | 4:10.18 |  ญี่ปุ่น Daiya Seto | 4:10.39 |
| ผลัดฟรีสไตล์ 4×100 ม. รายละเอียด |  จีน Yu Hexin Lin Yongqing ซุน หยาง หนิง เจ๋อเทา | 3:13.47 AS |  ญี่ปุ่น Shinri Shioura Rammaru Hamada Takuro Fujii Katsumi Nakamura | 3:14.38 |  เกาหลีใต้ Kim Sung-kyum Yang June-hyuck Nam Ki-woong พัก แท-ฮวาน | 3:18.44 |
| ผลัดฟรีสไตล์ 4×200 ม. รายละเอียด |  ญี่ปุ่น Yuki Kobori Kosuke Hagino Daiya Seto Takeshi Matsuda | 7:06.74 GR |  จีน Li Yunqi Lin Yongqing Mao Feilian  Xu Qiheng | 7:16.51 |  เกาหลีใต้ Nam Ki-woong Yang June-hyuck Jeong Jeong-soo พัก แท-ฮวาน | 7:21.37 |
| ผลัดผสม 4×100 ม. รายละเอียด |  จีน ซี เจียหยี Li Xiang Li Zhuhao หนิง เจ๋อเทา | 3:31.37 GR |  ญี่ปุ่น Ryosuke Irie Yasuhiro Koseki Hirofumi Ikebata Shinri Shioura | 3:31.70 |  เกาหลีใต้ Park Seon-kwan Choi Kyu-woong Chang Gyu-cheol พัก แท-ฮวาน | 3:39.18 |
ผู้ได้รับเหรียญรางวัล > หญิง

| รายการ | เหรียญทอง | เหรียญทอง | เหรียญเงิน | เหรียญเงิน | เหรียญทองแดง | เหรียญทองแดง |
| --- | --- | --- | --- | --- | --- | --- |
| ว่ายน้ำท่าฟรีสไตล์ 50 ม. รายละเอียด |  จีน Chen Xinyi | 24.87 GR |  ญี่ปุ่น Miki Uchida | 25.11 |  จีน Tang Yi | 25.17 |
| ว่ายน้ำท่าฟรีสไตล์ 100 ม. รายละเอียด |  จีน Shen Duo | 54.37 |  จีน Tang Yi | 54.45 |  ญี่ปุ่น Miki Uchida | 54.66 |
| ว่ายน้ำท่าฟรีสไตล์ 200 ม. รายละเอียด |  จีน Shen Duo | 1:57.66 |  ญี่ปุ่น Chihiro Igarashi | 1:59.13 |  จีน Tang Yi | 1:59.34 |
| ว่ายน้ำท่าฟรีสไตล์ 400 ม. รายละเอียด |  จีน Zhang Yuhan | 4:07.67 |  จีน Bi Yirong | 4:08.23 |  ญี่ปุ่น Chihiro Igarashi | 4:09.35 |
| ว่ายน้ำท่าฟรีสไตล์ 800 ม. รายละเอียด |  จีน Bi Yirong | 8:27.54 |  จีน Xu Danlu | 8:33.89 |  ญี่ปุ่น Asami Chida | 8:34.66 |
| ว่ายน้ำท่ากรรเชียง 50 ม. รายละเอียด |  จีน Fu Yuanhui | 27.66 |  คาซัคสถาน Yekaterina Rudenko | 28.04 NR |  ญี่ปุ่น Miyuki Takemura | 28.27 |
| ว่ายน้ำท่ากรรเชียง 100 ม. รายละเอียด |  จีน Fu Yuanhui | 59.95 |  คาซัคสถาน Yekaterina Rudenko | 1:00.61 NR |  จีน Wang Xueer | 1:01.09 |
| ว่ายน้ำท่ากรรเชียง 200 ม. รายละเอียด |  ญี่ปุ่น Sayaka Akase | 2:10:31 |  จีน Chen Jie | 2:10.53 |  เวียดนาม Nguyễn Thị Ánh Viên | 2:12:25 |
| ว่ายน้ำท่าผีเสื้อ 50 ม. รายละเอียด |  ญี่ปุ่น Satomi Suzuki | 31.34 |  จีน Suo Ran | 31.52 |  จีน He Yuzhe | 31.62 |
| ว่ายน้ำท่าผีเสื้อ 100 ม. รายละเอียด |  จีน Shi Jinglin | 1:06.67 GR |  ญี่ปุ่น Kanako Watanabe | 1:06.80 |  จีน He Yun | 1:08.11 |
| ว่ายน้ำท่าผีเสื้อ 200 ม. รายละเอียด |  ญี่ปุ่น Kanako Watanabe | 2:21.82 |  ญี่ปุ่น Rie Kaneto | 2:21.92 |  จีน Shi Jinglin | 2:23.58 |
| ผีเสื้อ 50 ม. รายละเอียด |  จีน Lu Ying | 25.83 |  สิงคโปร์ Tao Li | 26.28 |  จีน Liu Lan | 26.72 |
| ผีเสื้อ 100 ม. รายละเอียด |  จีน Chen Xinyi | 56.61 GR |  จีน Lu Ying | 58.45 |  สิงคโปร์ Tao Li | 59.08 |
| ผีเสื้อ 200 ม. รายละเอียด |  จีน Jiao Liuyang | 2:07.56 |  ญี่ปุ่น Natsumi Hoshi | 2:08.04 |  ญี่ปุ่น Miyu Nakano | 2:09.18 |
| เดี่ยวผสม 200 ม. รายละเอียด |  จีน Ye Shiwen | 2:08.94 GR |  ญี่ปุ่น Kanako Watanabe | 2:10.58 |  ญี่ปุ่น Miho Teramura | 2:11.24 |
| เดี่ยวผสม 400 ม. รายละเอียด |  จีน Ye Shiwen | 4:32.97 |  ญี่ปุ่น Sakiko Shimizu | 4:38.63 |  เวียดนาม Nguyễn Thị Ánh Viên | 4:39.65 |
| ผลัดฟรีสไตล์ 4×100 ม. รายละเอียด |  จีน Ye Shiwen Shen Duo Zhang Yufei Tang Yi Qiu Yuhan Chen Xinyi Sun Meichen Zhou Yilin | 3:37.25 |  ญี่ปุ่น Miki Uchida Misaki Yamaguchi Kanako Watanabe Yayoi Matsumoto Yasuko Miyamoto | 3:39.35 |  ฮ่องกง Camille Cheng Stephanie Au Sze Hang Yu Siobhan Haughey | 3:39.94 |
| ผลัดฟรีสไตล์ 4×200 ม. รายละเอียด |  จีน Guo Junjun Tang Yi Cao Yue Shen Duo | 7:55.17 |  ญี่ปุ่น Chihiro Igarashi  Yasuko Miyamoto Yayoi Matsumoto  Aya Takano | 7:58.43 |  ฮ่องกง Camille Cheng Stephanie Au  Sze Hang Yu  Siobhan Haughey | 8:04.55 |
| ผลัดผสม 4×100 ม. รายละเอียด |  ญี่ปุ่น Shiho Sakai Kanako Watanabe Natsumi Hoshi Miki Uchida | 4:00.94 |  เกาหลีใต้ Lee Da-lin Yang Ji-won An Se-hyeon Ko Mi-so | 4:04.82 |  ฮ่องกง Stephanie Au Yvette Kong Sze Hang Yu Siobhan Haughey | 4:07.15 |
ตารางเหรียญรางวัล

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน | 22 | 12 | 11 | 45 |
| 2 |  ญี่ปุ่น | 12 | 20 | 13 | 45 |
| 3 |  คาซัคสถาน | 3 | 2 | 0 | 5 |
| 4 |  สิงคโปร์ | 1 | 2 | 2 | 5 |
| 5 |  เกาหลีใต้ | 0 | 2 | 6 | 8 |
| 6 |  ฮ่องกง | 0 | 0 | 3 | 3 |
| 7 |  เวียดนาม | 0 | 0 | 2 | 2 |
| 8 |  อินเดีย | 0 | 0 | 1 | 1 |
| รวม | รวม | 38 | 38 | 38 | 114 |
สถิติ

เว็บไซต์อย่างเป็นทางการ
แหล่งข้อมูลอื่น

ตารางการแข่งขันและผลการแข่งขัน เก็บถาวร 2014-09-25 ที่ เวย์แบ็กแมชชีน
| ด ค กกีฬาในเอเชียนเกมส์ 2014 (อินช็อน) |
| --- | --- |
 ยิงธนู  กรีฑา  แบดมินตัน  เบสบอล  บาสเกตบอล  โบว์ลิ่ง  มวยสากล  เรือแคนู  คริกเกต  จักรยาน  กระโดดน้ำ  ขี่ม้า  ฟันดาบ  ฮอกกี้  ฟุตบอล  กอล์ฟ  ยิมนาสติก  แฮนด์บอล  ยูโด  กาบัดดี้  คาราเต้  ปัญจกีฬา  พายเรือ  รักบี้  เรือใบ  เซปักตะกร้อ  ยิงปืน  ซอฟท์เทนนิส  ซอฟท์บอล  สควอช  ว่ายน้ำ  ระบำใต้น้ำ  เทเบิลเทนนิส  เทควันโด  เทนนิส  ไตรกีฬา  วอลเลย์บอล  โปโลน้ำ  ยกน้ำหนัก  มวยปล้ำ  วูซู
วุฒิชัย มาสุข

| วุฒิชัย มาสุข |
| --- | --- |
เกิด: จ.ท.วุฒิชัย มาสุข 16 มีนาคม พ.ศ. 2533 (34 ปี)
| สถิติเหรียญโอลิมปิก> มวยสากลสมัครเล่น.ซีเกมส์ |
| --- | --- | --- |
|  |  ซีเกมส์ 2009  | เฟเธอร์เวท |
|  | ซีเกมส์ 2013 | ไลท์เวลเตอร์เวท |
|  | ซีเกมส์ 2015 | ไลท์เวลเตอร์เวท |
|  | ซีเกมส์ 2017 | ไลท์เวลเตอร์เวท |
คิงส์คัพ
|  |  คิงส์คัพครั้งที่ 31  | เฟเธอร์เวท |
ชิงแชมป์เอเชีย
|  |  ชิงแชมป์เอเชียที่จูไห่  | เฟเธอร์เวท |
แชมเปียนออฟแชมเปียน
|  |  แชมเปียนออฟแชมเปียน  | เฟเธอร์เวท |
เอเชียนเกมส์
|  | กวางโจว 2010 | ไลท์เวลเตอร์เวท |
|  | อินชอน 2014 | ไลท์เวลเตอร์เวท |
|  |  จาการ์ตา-ปาเล็มบัง 2018  | ไลท์เวลเตอร์เวท |
เพรสซิเดนท์คัพ
|  | เพรสซิเดนท์คัพ | ไลท์เวลเตอร์เวท |
มวยสากลสมัครเล่นชิงแชมป์เอเชีย 2015
|  | มวยสากลสมัครเล่นชิงแชมป์เอเชีย 2015 | ไลท์เวลเตอร์เวท |
มวยสากลสมัครเล่นชิงแชมป์โลก 2015
|  | มวยสากลสมัครเล่นชิงแชมป์โลก 2015 | ไลท์เวลเตอร์เวท |
ไทยแลนด์อินวิเตชั่นเนชั่นแนลบ็อกซิ่งทัวร์นาเมนต์ 2017
|  | ไทยแลนด์อินวิเตชั่นเนชั่นแนลบ็อกซิ่งทัวร์นาเมนต์ 2017 | ไลท์เวลเตอร์เวท |
จ่าอากาศโท วุฒิชัย มาสุข นักมวยสากลสมัครเล่นทีมชาติไทย
ประวัติ

วุฒิชัย (ชื่อเล่น เอ็ม)  เกิดเมื่อวันที่ 16 มีนาคม พ.ศ. 2533 ที่ตำบลไทยสามัคคี อำเภอหนองหงส์ จังหวัดบุรีรัมย์ เป็นลูกชายคนกลางในจำนวนลูกชายทั้ง 3 คนของนายอุดร และนางทองยุ่น มาสุข
วุฒิชัยเริ่มต้นชกมวยจากการชกมวยไทยก่อน เมื่ออายุได้ 7 ขวบ จากความยากจน โดยที่พ่อเป็นผู้ฝึกให้พร้อมกับพี่น้องอีก 2 คน ต่อมาพ่อได้เข้าทำงานในกรุงเทพมหานคร ก็ได้นายแหลว ประภาวะกา ผู้เป็นตาเป็นผู้เลี้ยงดูและฝึกสอนให้ โดยใช้ชื่อว่า "เอ็มไฟว์ บ.ช.ร.2" ในการแข่งขันกีฬาโรงเรียนเทศบาลที่ตัวเองเรียนอยู่  ได้ค่าตัวสูงสุด 4,000 บาท  จากนั้นครอบครัวได้ย้ายมาอยู่ที่จังหวัดนครราชสีมา จึงได้เข้าเรียนที่โรงเรียนโคราชพิทยาคมจนกระทั่งจบ ม.3 ก่อนจะเปลี่ยนมาชกมวยสากลสมัครเล่น ในการคัดตัวเพื่อเข้าเรียนที่โรงเรียนกีฬาเทศบาลนครนครราชสีมาในฐานะนักกีฬามวยสากลสมัครเล่น
หลังจากหันมาชกมวยสากลสมัครเล่นแล้ว วุฒิชัยใช้เวลาไม่ถึงหนึ่งปี ก็สามารถคว้าเหรียญทองจากการแข่งขันต่าง ๆ ทั่วประเทศได้ โดยเหรียญทองแรกได้คือ กีฬานักเรียนนักศึกษาแห่งประเทศไทย ที่จังหวัดลำปางเมื่อปี พ.ศ. 2549 ในรุ่นแบนตั้มเวท (53 กิโลกรัม) และนับเป็นเหรียญทองแรกที่ได้จากกีฬามวยสากลสมัครเล่นของโรงเรียนกีฬาเทศบาลนครนครราชสีมาด้วย หลังจากนั้นวุฒิชัยสามารถคว้าแชมป์ได้อีกหลายรายการในพิกัดรุ่นเฟเธอร์เวท (57 กิโลกรัม) จนทางสมาคมมวยสากลสมัครเล่นแห่งประเทศไทยเห็นแวว และดึงตัวเข้ามาฝึกซ้อมร่วมกับนักมวยรุ่นพี่ทีมชาติชุดใหญ่
ทีมชาติ

ในปี พ.ศ. 2552  นับเป็นปีทองของวุฒิชัย ซึ่งมีโอกาสได้ขึ้นชกใน รายการมวยสากลสมัครเล่นชิงถ้วยพระราชทานคิงส์คัพ ครั้งที่ 31 ในเดือนเมษายน  ถึงแม้จะเป็นการขึ้นชกในรายการนี้ครั้งแรก แต่วุฒิชัยก็สามารถคว้าเหรียญทองมาได้ ทำให้มีชื่อติดทีมชาติไทยชุด A ทันที ทั้ง ๆ ที่เป็นเพียงนักมวยหน้าใหม่ จากนั้นในเดือนมิถุนายน วุฒิชัยลงแข่งในรายการมวยสากลสมัครเล่นชิงแชมป์เอเชีย ที่เมืองจูไห่ ประเทศจีน ซึ่งถือเป็นรายการชกต่างประเทศครั้งแรกของวุฒิชัยด้วย แต่วุฒิชัยก็สามารถคว้าเหรียญทองมาได้ โดยถือเป็น 1 ใน 2 เหรียญทองที่นักมวยสากลสมัครเล่นทีมชาติไทยได้มาด้วย จากที่ส่งนักมวยเข้าร่วมทั้งหมด 5 รุ่น  และในการแข่งขันซีเกมส์ 2009 ที่นครหลวงเวียงจันทน์ ประเทศลาว วุฒิชัยก็สามารถคว้าเหรียญทองแดงมาได้
ในปี พ.ศ. 2553 วุฒิชัยคว้าเหรียญทองแดงมาได้ จากการแข่งขันในรายการแชมเปียนออฟแชมเปียน ที่กรุงปักกิ่ง ประเทศจีน และเหรียญทองแดงจากเอเชียนเกมส์ ที่นครกวางโจว
ทีมชาติ > คัดเลือกโอลิมปิก 2012

แต่ทว่าการคัดเลือกตัวไปแข่งขันโอลิมปิก 2012 นั้น วุฒิชัยเป็นฝ่ายแพ้ เออร์เม็ก ซาเกนอฟ นักมวยชาวคีร์กีซสถานไป 14-12 คะแนน ในการแข่งขันคัดเลือกตัวที่ประเทศคาซัคสถาน ทำให้ไม่ได้ไปแข่งขัน
ในปี พ.ศ. 2557 วุฒิชัยสามารถคว้าเหรียญทองมาได้ในรายการเพรสซิเดนท์คัพ ที่เมืองอัลมาตี ประเทศคาซัคสถาน โดยสามารถเอาชนะนักมวยเจ้าภาพได้ทั้งชุด A และชุด B รวมถึงในรอบชิงชนะเลิศก็เอาชนะนักมวยชาวคิวบาได้ด้วย และในต้นเดือนตุลาคม ปีเดียวกัน ในเอเชียนเกมส์ 2014 ที่เมืองอินชอน ประเทศเกาหลีใต้ วุฒิชัยก็คว้าเหรียญทองมาได้ โดยเป็นเหรียญทองหนึ่งเดียวของทีมมวยสากลสมัครเล่นไทยในครั้งนี้ โดยเอาชนะนักมวยชาวเกาหลีใต้ชาติเจ้าภาพไปได้ อย่างไม่เป็นเอกฉันท์ ด้วยคะแนน 28-28 (ให้วุฒิชัยชนะ), 28-28 (ให้วุฒิชัยชนะ) และ 27-28  และในปีเดียวกันนี้ วุฒิชัยก็สำเร็จการศึกษาระดับปริญญาตรีจากสถาบันการพลศึกษา วิทยาเขตสุโขทัย และในปลายปีก็ได้รับรางวัลนักกีฬาสมัครเล่นชายดีเด่น จากการกีฬาแห่งประเทศไทย (กกท.)  และยังได้รับรางวัลนักมวยสากลสมัครเล่นดีเด่น ในงานประกาศรางวัลเกียรติยศบุคคลในวงการมวยแห่งชาติ ครั้งที่ 3 ประจำปี พ.ศ. 2558 อีกด้วย
ทีมชาติ > ซีเกมส์ 2015

ในปี พ.ศ. 2558 ในซีเกมส์ 2015 ที่สิงคโปร์ วุฒิชัยได้เหรียญทองจากการเอาชนะนักมวยชาวกัมพูชาไปได้ นับว่าเป็นเหรียญทองเพียงเหรียญเดียวของทีมชาติไทยในมวยสากลสมัครเล่นประเภทชาย
และในเดือนกันยายน ปีเดียวกัน ในมวยสากลสมัครเล่นชิงแชมป์เอเชีย 2015 ที่มหาวิทยาลัยธรรมศาสตร์ ศูนย์รังสิต วุฒิชัยถือเป็นหนึ่งใน 2 นักมวยสากลสมัครเล่นทีมชาติไทยที่เข้าถึงรอบชิงชนะเลิศ (อีกหนึ่งคน คือ ฉัตร์ชัย บุตรดี) และเป็นฝ่ายเอาชนะ ฟัซลิดดิน กาอิบนาซารอฟ นักมวยชาวอุซเบกิสถาน ไปได้ 3-0 เสียง ทำให้ได้เหรียญทองและผ่านเข้าไปแข่งขันในรอบคัดเลือกมวยสากลสมัครเล่นในโอลิมปิก 2016 เลกแรกต่อไป
ทีมชาติ > โอลิมปิก 2016

บทความหลัก: กีฬามวยสากลสมัครเล่นในโอลิมปิกฤดูร้อน 2016
ต่อมาในเดือนตุลาคม ในรายการมวยสากลสมัครเล่นชิงแชมป์โลก 2015 ที่กรุงโดฮา ประเทศกาตาร์ ซึ่งเป็นรายการคัดเลือกตัวเลกแรกไปแข่งขันโอลิมปิก 2016 ที่นครรีโอเดจาเนโร ประเทศบราซิล วุฒิชัยถือเป็นนักมวยไทยเพียงคนเดียวที่เข้าถึงรอบรองชนะเลิศ แต่เป็นฝ่ายแพ้ต่อ ฟัซลิดดิน กาอิบนาซารอฟ นักมวยชาวอุซเบกิสถานไป 3-0 เสียง ซึ่งวุฒิชัยเคยเอาชนะมาแล้วในรายการมวยสากลสมัครเล่นชิงแชมป์เอเชีย 2015 เมื่อเดือนที่แล้ว แต่วุฒิชัยก็สามารถผ่านเข้าไปแข่งขันโอลิมปิก 2016 ได้อย่างที่ตั้งเป้าหมาย เนื่องจาก ยาสเนียล โทเลโด โลเปซ นักมวยชาวคิวบาซึ่งวุฒิชัยจะต้องชกด้วยเพื่อชิงอันดับ 3 มีอาการอาหารเป็นพิษ ไม่สามารถขึ้นชกได้ วุฒิชัยจึงได้สิทธิไปโอลิมปิก 2016 ทันที โดยเป็นนักมวยไทยรายแรกที่ได้สิทธินี้
ในการแข่งขันโอลิมปิก 2016 วุฒิชัยจับสลากได้ผ่านในรอบแรก ต่อมาในรอบ 16 คนสุดท้าย หรือรอบที่สอง วุฒิชัยขึ้นชกเป็นคนสุดท้ายของนักมวยชาย พบกับ แกรี รัสเซลล์ นักมวยผิวสีชาวอเมริกัน วุฒิชัยซึ่งอยู่ในมุมน้ำเงินชกกับรัสเซลล์อย่างสูสี ก่อนที่จะแพ้ไปแบบไม่เป็นเอกฉันท์ ด้วยคะแนน 28-29 , 29-28 และ 29-28 ทำให้นักมวยสากลสมัครเล่นทีมชาติไทยชายตกรอบหมดทุกคนในการแข่งขันครั้งนี้
ทีมชาติ > ไทยแลนด์อินวิเตชั่นเนชั่นแนลบ็อกซิ่งทัวร์นาเมนต์ 2017

ในการแข่งขันรายการไทยแลนด์อินวิเตชั่นเนชั่นแนลบ็อกซิ่งทัวร์นาเมนต์ 2017 ในเดือนเมษายน พ.ศ. 2560 ที่บีจีฮอลล์ คลอง 3 จังหวัดปทุมธานี วุฒิชัยได้เหรียญทอง ด้วยการเอาชนะ อับดุลไลมอฟ เออเนอร์ นักมวยชาวอุซเบกิสถานไปได้ขาดลอย 5-0 เสียง แม้จะขึ้นชกด้วยการที่มีแผลแตกที่เปลือกตาด้านขวาจากการชกรอบที่แล้วก็ตาม
เครื่องราชอิสริยาภรณ์

พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)